ג'סי באקלי

ג'סי באקלי (באנגלית: Jessie Buckley; נולדה ב-28 בדצמבר 1989) היא זמרת ושחקנית אירית, זוכת פרס גלובוס הזהב. בגיל 18, התפרסמה כאשר השתתפה בתחרות הכישרונות "I'd Do Anything", שם סיימה במקום השני. אחר כך שיחקה בתפקיד אן אגרמן בהפקה מחודשת בווסט אנד של המחזה "מוזיקת לילה זעירה" מאת סטיבן סונדהיים. בטלוויזיה הופיעה באקלי בתפקיד מריה בולקונסקיה בסדרה "מלחמה ושלום", עיבוד לרומן באותו שם מאת לב טולסטוי, ובתפקיד לורנה באו בסדרה "טאבו".

ביוגרפיה
באקלי נולדה בעיירה קיל איירן  שבמחוז קרי, אירלנד; בתם של מרינה קאסידי וטים באקלי. אימה עודדה אותה לשיר והדריכה אותה בצעירותה. היא הבכורה מתוך חמישה ילדים; יש לה אחד צעיר ושלוש אחיות צעירות.

היא למדה בבית הספר התיכון אורסולה, בית ספר-מנזר לבנות בלבד בעיירה ת'ורלס , מחוז טיפררי, שם אמה עובדת כמורה לפיתוח קול, ושם הופיעה לראשונה בהפקות בית ספר. היא שיחקה במספר תפקידים גבריים בבית הספר, כולל התפקיד הראשי הגברי של טוני במחזמר "סיפור הפרברים" ופרדי טראמפר במחזמר "שחמט"  בהגיעה לכיתה ח' היא החלה לנגן בפסנתר, קלרינט ונבל באקדמיה המלכותית האירית למוזיקה  והייתה חברה בתזמורת המילניום של מחוז טיפררי. היא השתתפה בסדנאות קיץ עם האיגוד המוזיקלי האירי (AIMS) כדי לשפר את יכולות השירה והמשחק שלה, ושם הכירו בכשרונה כשחקנית ועודדו אותה להירשם לבית ספר לדרמה בלונדון. רגע לפני שהיא עשתה אודישן עבור תוכנית הכישרונות "I'd Do Anything", היא נדחתה על ידי שני בתי ספר לדרמה, כולל אחד יום לפני האודישן הראשון שלה לתוכנית.

בינואר 2013, באקלי סיימה את לימודיה באקדמיה המלכותית לאמנות הדרמה.

 קריירה 
 2008–2015: I'd Do Anything וקריירת משחק 
בשנת 2008 באקלי התמודדה בתחרות הכישרונות "I'd Do Anything" שעלתה לשידור ב-15 במרץ 2008 ברשת BBC One; התכנית מתמקדת במציאת שחקנית שתככב בתפקיד ננסי בהפקה מחודשת של המחזמר "אוליבר!" בתיאטרון וסט אנד.

הגמר התקיים ב-31 במאי 2008, ובאקלי הגיעה למקום השני אחרי ג'ודי פרנג'ר. לפני ההצבעה הסופית שאל המנחה גרהם נורטון מי לדעתם היא ננסי. שלושה שופטים הצביעו לבאקלי, ושניים לפרנג'ר. השופטים ג'ון בארומן ודניס ואן אאוטן הצביעו "גודי", ואילו בארי המפריז, קמרון מקינטוש ואנדרו לויד ובר הצביעו "ג'סי". אבל לבסוף הקהל הצביע עבור ג'ודי.

השירים שביצעה בתחרות
תוכניתשירשבוע ראשון"River Deep - Mountain High"שבוע שניKilling Me Softly with His Songשבוע שלישי"One Night Only" מהמחזמר Dreamgirlsשבוע רביעי"Why Do Fools Fall in Love"שבוע חמישי"Stop!"שבוע שישי"The Man that Got Away" מתוך כוכב נולד (סרט, 1954)שבוע שביעי"Fighter"שבוע שמיני"How Do I Live"שבוע תשיעי"What I Did for Love" מהמחזמר שורת המקהלהשבוע עשירי (גמר)"The First Time Ever I Saw Your Face"
"The Man That Got Away" 
"As Long as He Needs Me"

המשך הקריירה
ב-14 בספטמבר 2008 הופיעה באקלי במופע יום הולדת לאנדרו לויד ובר בהייד פארק. היא שרה סולו את השיר "I Don't Know How To Love Him", ואת "Light at the End of the Tunnel" מאופרת הרוק "סטארלייט אקספרס" יחד עם קיישה אמפונסה-בנסון, ניב פרי, רייצ'ל טאקר, דניאל בויס, לואיס ברדלי, בן ג'יימס-אליס וקית' ג'ק. ב-18 בספטמבר הופיעה יחד עם אויפי מולהולנד ועם תזמורת הקונצרטים של RTE בערב משירי אנדרו לויד ובר באולם הקונצרטים הלאומי בדבלין. ב-26 באוגוסט 2008 הופיעה באקלי בטראלי שבמחוז קרי. אחר כך הופיעה בקונצרט צדקה בטיפררי.

בשנת 2008 זכתה באקלי בפרס AIMS לשחקנית הטובה ביותר על הופעתה בתפקיד ג'ולי ג'ורדן בהפקה מקומית של המחזמר הידוע "קרוסל".

לבאקלי הוצע להיות שחקנית מחליפה לתפקיד ננסי, אבל היא דחתה את ההצעה כדי להופיע בהפקה אחרת. ב-10 באוקטובר 2008 פורסם שבאקלי תופיע בהפקה של "מוזיקת לילה זעירה" מאת סטיבן סונדהיים בתפקיד אן אגרמן בתיאטרון "מנייר צ'וקלייט פקטורי" בלונדון מ-22 בנובמבר 2008 עד 8 במרץ 2009. בהצגה שביים טרוור נאן היא שיחקה לצדן של מורין ליפמן והאנה וודינגהאם. ב-7 באפריל 2009 הועברה ההצגה לתיאטרון גאריק בווסט אנד. "מוזיקת לילה זעירה" ירדה מהבמה ב-25 ביולי 2009. מאז הופיעה בקונצרטים ברחבי בריטניה בהם בקונצרט חג המולד יחד עם מריה פרידמן, רביעיית קנטבילה וטים רייס. בפברואר 2010 הופיעה לצדו של דניאל בויס וקלי פרייס בסדרה של קונצרטים.

עוד ב-2013 בעונת הקיץ של תיאטרון שייקספיר גלוב שיחקה בתפקיד מירנדה במחזה "הסערה" וגילמה את הזמרת ארבלה האנט, ואת קייט במחזה "גבריאל" מאת סמואל אדמסון.

באקלי גילמה את אמילי סטרונג במיני-סדרה בת ארבעה חלקים "Shades of Love" עיבוד לספר של רוזמונד פילצ'ר. התוכנית שודרה בספטמבר 2013.

בספטמבר 2013 הופיעה באקלי לצדו של ג'וד לאו בהפקה של הווסט אנד של המחזה "הנרי החמישי" בתיאטרון נואל קאוורד. היא שיחקה בתפקיד פרדיטה עם להקת התיאטרון של קנת בראנה בהפקה של המחזה "אגדת חורף", שהוקרן בשידור חי בבתי קולנוע ברחבי העולם ב-26 בנובמבר 2015.

 2016-הווה: קולנוע והפריצה הגדולה 
בשנת 2016 שיחקה באקלי בתפקיד מריה בולקונסקיה במיני-סדרה "מלחמה ושלום", עיבוד של ה-BBC לרומן מאת טולסטוי. היא זכתה לשבחים על תפקידה בכתבה בעיתון הגרדיאן בה נאמר שהופעתה הייתה גולת הכותרת של הפרק השני, ושהיא מגלמת דמות שאמורה להיות לא יפה ואדוקה בצורה "יפהפייה".

בשנת 2017 השתתפה באקלי בסדרת הטלוויזיה מבית BBC One; "טאבו" בכיכובו של טום הארדי וגילמה את לורנה באו.

בשנת 2021 גילמה באקלי את דמותה הצעירה של לדה בסרטה של מגי ג'ילנהול "הבת האפלה" בעוד את דמותה הבוגרת גילמה אוליביה קולמן. באקלי זכתה לשבחים על תפקידה ואף הייתה מועמדת לפרס אוסקר לשחקנית המשנה הטובה ביותר לשנת 2022; ואף לפרסי הקולנוע הבריטי העצמאי ולפרס אינדפנדנט ספיריט.

 חיים אישיים 
באקלי הייתה במערכת יחסים עם השחקן האנגלי ג'יימס נורטון בין 2015 ל-2017.

היא מתגוררת בנורפוק במזרח אנגליה החל משנת 2022.

 דיסקוגרפיה 
 אלבומים 
 2022 - For All Our Days That Tear the Heart - אלבום משותף של באקלי עם הגיטריסט לשעבר של להקת סווייד - ברנרד באטלר 

פילמוגרפיה
 קולנוע 
+שנהסרטתפקידהערות2013Jack and the Cuckoo-Clock Heartלונהדיבוב באנגלית2017חיהמול האנטפורדמועמדת פרס הקולנוע הבריטי העצמאי לשחקנית הטובה ביותר (אנ') (2018)2018השיר של רוזרוז-לין הארלןמועמדת פרס הקולנוע הבריטי העצמאי לשחקנית הטובה ביותר (אנ') (2019)
מועמדת פרס באפט"א לשחקנית הטובה ביותר בתפקיד ראשי (2020)2019ג'ודי - מעבר לקשתרוזלין ויילדר2020דוליטלהמלכה ויקטוריההשליח האנגלישיילה וייןלא ממושמעותג'ו רובינסוןאני חושבת לגמור עם זההבחורה2021הבת האפלהלדה בצעירותהמועמדת פרס אוסקר לשחקנית המשנה הטובה ביותר
מועמדת פרס באפט"א לשחקנית הטובה ביותר בתפקיד משנה

מועמדת פרס אינדפנדנט ספיריט לשחקנית המשנה הטובה ביותר (אנ')2022רדופההרפר מארלונשים מדברות (אנ')מארישסקרוג': מזמור לחג המולדאיזבל פיזיוויגדיבוב2023ציפורנייםאנהמכתבים קטנים מרושעיםרוז גודינג2025המנטאן האת'ווייפרס גלובוס הזהב לשחקנית הטובה ביותר בסרט דרמהHow to Shoot a Ghostצלמתסרט קצר2026הכלה!הכלה של פרנקשטיין (אנ')

 טלוויזיה 
 שנה סדרה / סרט תפקיד הערות2008I'd Do Anythingמתמודדתתוכנית כישרונות; מקום שני 2010–2011Shades of Love אמילי סטרונג 3 פרקים 2014 אנדוור קיטי באטן פרק: "Trove" 2016 מלחמה ושלום מריה בולקונסקיה מיני-סדרה 2017 טאבו לורנה דילייני7 פרקים העמדה האחרונה הונור מרטין מיני-סדרה 2018 האישה בלבן מריאן הולקומב מיני-סדרה 2019 צ'רנוביל לודמילה איגנאטנקו מיני-סדרה2020 פארגו אוריאייטה מייפלוארתפקיד ראשי (עונה 4); 10 פרקים
מועמדת פרס סטלייט לשחקנית המשנה הטובה ביותר בסדרת טלוויזיה (2021)2021רומאו ויוליהיוליההתיאטרון המלכותי הלאומי עבור Sky Arts2025The Scarecrows' Weddingבטי אובראיילי (קול)סרט טלוויזיה

 תיאטרון 
+שנהמחזהתפקידהערות2008–2009מוזיקת לילה זעירהאן איגרמןתיאטרון גאריק  וסט אנד2013הסערהמירנדהShakespeare's GlobeGabrielקייטShakespeare's Globeהנרי החמישיקתריןתיאטרון נואל קאוורד , וסט אנד2015אגדת חורףפרדיטהתיאטרון גאריק , וסט אנד2021–2022קברטסאלי בוואלסתיאטרון פלייהאוס , וסט אנד
פרס לורנס אוליבייה לשחקנית הטובה ביותר במחזמר (2022)

 משחקי וידאו 
+שנהמשחקדמותהערות2022The Dark Pictures Anthology: The Devil in Meקייט ווילדרדיבוב ולכידת תנועה

 פרסים ומועמדויות 
פרסשנהקטגוריהעבורתוצאהמקורפרס אוסקר2022השחקנית הטובה ביותר בתפקיד משנההבת האפלהפרס גלובוס הזהב2026השחקנית הטובה ביותר בסרט קולנוע - דרמההמנטפרס באפט"א לקולנוע2019הכוכב העולה2020השחקנית הטובה ביותר בתפקיד ראשיהשיר של רוז2022השחקנית הטובה ביותר בתפקיד משנההבת האפלהפרס האקדמיה האוסטרלית לאמנויות הקולנוע והטלוויזיה2026השחקנית הטובה ביותרהמנטאיגוד המבקרים האמריקני2022שחקנית המשנה הטובה ביותרהבת האפלה מקום שלישיאיגוד מבקרי הקולנוע של לוס אנג'לס2022הופעת המשנה הטובה ביותרנשים מדברות מקום שניאיגוד מבקרי הקולנוע של שיקגו2020השחקנית הטובה ביותראני חושבת לגמור עם זה (סרט)2021שחקנית המשנה הטובה ביותרהבת האפלה2025השחקנית הטובה ביותרהמנטפרס אוליבייה2022השחקנית הטובה ביותר במחזמרקברטפרס אינדפנדנט ספיריט2022שחקנית המשנה הטובה ביותרהבת האפלה2023פרס רוברט אלטמןנשים מדברותפרס גות'הם2021השחקנית הטובה ביותראני חושבת לגמור עם זה2022הופעת המשנה הטובה ביותרנשים מדברות2025ההופעה הראשית הטובה ביותרהמנטפרס גילדת שחקני המסך2023ההופעה הטובה ביותר של צוות שחקנים בסרט קולנוענשים מדברותפרס איגוד מבקרי הקולנוע האמריקאי2023שחקנית המשנה הטובה ביותרנשים מדברות2026השחקנית הטובה ביותרהמנטפרס סטלייט2021שחקנית המשנה הטובה ביותר בסדרה, מיני-סדרה או סרט טלוויזיהפארגו2026השחקנית הטובה ביותר בסרט קולנוע - דרמההמנטאיגוד המבקרים הקולנועיים באינטרנט2021השחקנית הטובה ביותראני חושבת לגמור עם זהפרס הקולנוע הבריטי העצמאי2018השחקן החדש המבטיח ביותרחיההשחקנית הטובה ביותר2019השיר של רוז2022ההופעה הראשית המשותפת הטובה ביותר (עם רורי קיניר)רדופהפרס הסופר של בחירת המבקרים2023השחקנית הטובה ביותר בסרט אימהרדופה

 קישורים חיצוניים 

 ג'סי באקלי באתר United Agents



הערות שוליים

קטגוריה:שחקניות קולנוע וטלוויזיה איריות
קטגוריה:שחקניות תיאטרון איריות
קטגוריה:זמרות איריות
קטגוריה:בוגרות האקדמיה המלכותית לאמנות הדרמה
קטגוריה:משתתפים בתוכניות מציאות בריטיות
קטגוריה:פורבס 30Under30
קטגוריה:אישים זוכי פרס אוליבייה
קטגוריה:זוכי פרס גלובוס הזהב: קולנוע: שחקנית ראשית בדרמה
קטגוריה:איריות שנולדו ב-1988
קטגוריה:אירים שנולדו ב-1988